title: Brieg (kumun)
text: Evit sterioù all an anv Brieg, gwelit Brieg.
  
  Brieg a zo ur gumun eus Kerne-Izel e Breizh. Pennlec'h kanton Brieg e departamant Penn-ar-Bed eo ivez. Emañ er vroig Glazik.
  
  Douaroniezh
  
  Anv
  
  Stummoù skrivet 
  
   Dauzat & Rostaing : "Briaco, 642
   Bernard Tanguy  (1990) : "Plebs Brithiac, XIè s.; 1160; Briziac, 1249, war-dro 1330, 1368, 1405, 1574; Briziec, 1675; e brezhoneg : Brieg".
   Erwan Vallerie (1995) : "Brithiac, XIè; Brisiac, 1038; Brithiac, XIè; Brisiac, 1160; Briziac, 1220; Brithiac, XIIIè; Brizyac, 1368; Briziac, 1516; Briziac, 1533; Briziac, 1536; Briziac, 1574; Brisac, 1630; Briziec, 1675; Briec ou Brisiac, 1731"
   Emb. Flohic (1998): " Briziac, pe Brithiac
   Hervé Abalain (2000) : "Plebs Brithiac er XIvet kantved; Briziac e 1330".
  
  Gerdarzh 
   Devereet eus un anv den *brigos, *Brittius, ̽*Brictius
  
  Ardamezioù
  
  Istor
  
  Er bloaz 818 e voe e Brieg un emweladenn etre Loeiz an Deol, Roue Bro-C’hall, ha Morvan Lez-Breizh, roue Breizh.
  
  Emsavadeg ar Bonedoù ruz: toket e voe ar c'hloc'h-galv d'an 9 a viz Even 1675. Preizhet ha devet e voe maner ar Veuzid gant ur strollad emsavidi, etre 700 hag 800 e oant. Nac'het e voe an distaoliadeg roueel eus miz C'hwevrer 1676 ouzh tri den eus Brieg, Le Moing (bras), Louis Laleveou ha Querozean, goude Emsavadeg ar Bonedoù ruz .
  
  Dispac'h Gall
   Dekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Goraguer, person, ha gant ur c'hure, Ruppe e anv; nac'het e voe gant ur c'hure arall anvet Timen.
   Lazhet e voe Gorager, ar person touer, e miz Mezeven 1795, gant ur vandennad chouanted da-geñver an argad a-enep da boultrerezh Pont-ar-Veuzenn.
  
  
  
  Brezel-bed kentañ 
   271 gwaz a varvas abalamour d'ar brezel, d.l.e 6,11% ag ar boblañs hervez an niveradeg bet graet e 1911.
  
  Eil brezel-bed 
   D'an 23 a viz Genver 1943 e kouezhas ur c'harr-nij B-17F-25-BO (anvet "Susfu" ha marilhet 41-24584) eus aerlu ar Stadoù-Unanet en Edern hag e Brieg; diwar an dek milour eus e baread e varvas daou, unan anezhe a zo douaret er Brittany American Cemetery e Montjoie-Saint-Martin (Bro-C'hall), c'hwec'h a voe tapet gant an Alamaned, an daou all a zeuas a-benn da achap.
  
  Brezhoneg
  
  Ar Brezoneg er Skol 
   1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.
  
  Ya d'ar brezhoneg 
   D'ar 1añ a viz Kerzu 2009 e oa bet votet live 2 ar garta Ya d'ar brezhoneg gant kuzul-kêr ar gumun.
   D'an 8 a viz Genver 2018 eo bet roet al label a live 2 da gumun Brieg.
  
  Deskadurezh 
   E distro-skol 20212 e oa 148 skoliad enskrivet er c'hlasoù divyezhek (19,5 % eus skolidi ar gumun evit a sell ouzh ar c'hentañ derez)
  
  Monumantoù ha traoù heverk 
  
   Chapelioù katolik.
   Iliz katolik Sant Pêr.
   Maner Trohanet.
   Monumant ar re varv,, bet dioueliet d'ar 16 a viz Gouere 1922.
  
  Emdroadur ar boblañs abaoe 1962
  
  Melestradurezh
  
  Tud brudet
  
  Tud ganet eno
  
  Tud marvet eno 
   Yves Marie Audrein, eskob touer ha kannad muntret gant ar Chouaned, 19 a viz Du 1800
  
  Gevelliñ
  
  Liammoù diavaez 
  
   INSEE
   Lec'hienn an ti-kêr
   Brieg war lec'hienn Geobreizh
  
  Levrlennadur
  
  Daveoù ha notennoù 
  
  Kumunioù Penn-ar-Bed
  Kumunioù Kerne
  Bro C'hlazig
  Emsavadeg ar Bonedoù ruz
  Ar Brezoneg er Skol
  Nijerezioù SUA aet d'ar strad e Breizh e-pad an Eil brezel-bed